Af hverju Seðlabankinn er í svona litlum takti við efnahagslífið er áleitin spurning . Jóhann Þorvarðarson skrifar : Sjöunda nóvember síðastliðinn birtist grein hér á Miðjunni ( Ásgeir Jónsson með rugling ) þar sem ég setti fram mitt mat á ríkjandi verðbólgu . Sagði að nú um stundir væri verðbólgan í og undir 2% . Ásgeir Jónsson seðlabankastjóri sagði á sama tíma að verðbólgan væri 3% . Honum skeikaði um eitt prósentustig eða 33 prósent . Það er mikil skekkja og afar dýr fyrir þjóðfélagið ! Af hverju Seðlabankinn er í svona litlum takti við efnahagslífið er áleitin spurning . Augljóst er þó að það er að koma landinu í koll enn einu sinni að við mannaráðningar í æðstu stöður ríkisins er hæfasta fólkið ekki kallað til heldur ræður frændgarður eða aðild að klíkum för . Ég tel að seðlabankastjórinn þurfi að útskýra þessa alvarlegu skekkju ! Trúverðugleiki Ásgeirs er náttúrulega ekki fyrir hendi eftir afrek hans fyrir hrunið . Þá sýndi hann og sannaði að hann er lélegur að lesa í hagtölur og spá fyrir um framvindu mála . Það þekkja þeir best sem eltu ráð hans fyrir hrun og töpuðu aleigunni þegar hann starfaði fyrir Kaupthing ! Sjálfur hef ég rökstutt að ráðning Ásgeirs hafi verið afglöp . Ég skora á Ásgeir að íhuga stöðu sína landsins vegna . Við megum ekki við svona glappaskotum .